Komission tiedonanto Euroopan Parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotuksesta Euroopan parlamentin ja neuvoston direktiiviksi elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta /* SEK/2000/1521 lopull. - COD 99/0158 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta ehdotuksesta Euroopan parlamentin ja neuvoston direktiiviksi elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta 1. Tausta - ehdotus Euroopan parlamentille ja neuvostolle: 22. heinäkuuta 1999 [KOM (1999) 329 lopullinen/2 - 1999/0158 (COD)] - talous- ja sosiaalikomitean lausunto: 8. joulukuuta 1999 - Euroopan parlamentin lausunto, ensimmäinen käsittely: 11. huhtikuuta 2000 - muutettu ehdotus Euroopan parlamentille ja neuvostolle: 19. heinäkuuta 2000 - neuvoston yhteinen kanta: 20. heinäkuuta 2000 2. Ehdotuksen tarkoitus Ehdotus perustuu perustamissopimuksen 95 artiklaan, ja siinä ehdotetaan eräiden sellaisten elintarvikelisäaineiden käytön sallimista, jotka olivat aiemmin kiellettyjä mutta jotka elintarvikealan tiedekomitea äskettäisessä arvioinnissaan totesi sopivan käyttöön ihmisille tarkoitetuissa elintarvikkeissa. Lisäksi ehdotetaan eräiden jo sallittujen elintarvikelisäaineiden käytön sallimista tietyissä uusissa sovelluksissa. 3. Kommentteja yhteiseen kantaan 3.1 Neuvoston yhteinen kanta noudattelee yleisesti ottaen komission alkuperäistä ja muutettua ehdotusta Euroopan parlamentin ja neuvoston direktiiviksi, jolla muutetaan elintarvikkeiden muista lisäaineista kuin väri- ja makeutusaineista annettua direktiiviä 95/2/EY. 3.2 Euroopan parlamentti hyväksyi komission alkuperäisen ehdotuksen sillä varauksella, että ehdotukseen sisällytetään eräitä muutoksia. Komissio sisällytti muutettuun ehdotukseensa parlamentin ehdottamista tarkistuksista yhden (tarkistuksen 3: E 467 - etyylihydroksietyyliselluloosa). Komissio oli päättänyt kuulla parlamentin esille tuomista kysymyksistä elintarvikealan tiedekomiteaa, joka oli arvioinut kyseisen aineen maaliskuussa 1999. Komissio ei pidä asianmukaisena jatkaa päätöksentekoprosessia ennen kuin elintarvikealan tiedekomiteaa on kuultu uudelleen. Komissio katsoi muutetussa ehdotuksessaan sen vuoksi, ettei etyylihydroksiselluloosan käyttöä pitäisi toistaiseksi sallia, ja poisti käyttöluvan ehdotuksestaan. Neuvoston yhteinen kanta vahvistaa näin ollen tämän tarkistuksen. 3.3 Yhteisessä kannassaan neuvosto on lisännyt ehdotukseen kaksi uutta johdantokappaletta. Johdantokappaleessa 4 viitataan elintarvikkeiden lisäaineiden yleisiin hyväksymiskriteereihin, jotka on asetettu direktiivin 89/107/ETY liitteessä II. Johdantokappaleessa 5 puolestaan viitataan aerosoleissa käytettäviä kaasuja koskeviin varoitusmerkintöihin, joista säädetään direktiivissä 75/324/ETY. Lisäksi neuvosto on selkeyttänyt tiettyjä säännöksiä niiden sanamuotoa muuttamalla. 4. Päätelmät Neuvosto hyväksyi yhteisen kannan yksimielisesti yhden valtuuskunnan pidättäydyttyä äänestämästä. Komissio hyväksyy yhteisen kannan, koska kannassa tulevat esiin komission alkuperäisen ehdotuksen periaatteet ja se on komission muutettuun ehdotukseen sisältyvän Euroopan parlamentin tarkistuksen mukainen. Lisäksi komissio pitää neuvoston tekemiä selvennyksiä ja täsmennyksiä asianmukaisina.